ETV ja rahvusringhäälingu portaal ERR.ee näitavad kolmapäevasest USA presidendi Barack Obama Eesti-visiidist ainsana koguni nelja otseülekannet. Neist esimene, mis kulmineerus Obama saabumisega, oli juba varahommikul ning seda nägi Eestis veebis üksnes ERR.ee vahendusel.

Teine otseülekanne käivitub kella 11.40st, et näidata Obama pressikonverentsi. Seda saab veebis jälgida kolmes keeles – eesti, vene ja inglise. Kolmandat korda kohtame USA presidenti otsepildis kella 16 paiku, kui kanname samuti kolmes keeles üle tema kõnet. Päeva lõpetab USA presidendi äralend, mida saab Eestis jälgida veebi otsepildis samuti üksnes portaali ERR.ee vahendusel.